ai4bharat/Pralekha huggingface dataset:
കളിപ്പാട്ടങ്ങൾക്കായുള്ള ദേശീയ കർമ പദ്ധതിയ്ക്ക് കീഴിൽ, പാഴ് വസ്തുക്കളെ കളിപ്പാട്ടങ്ങളാക്കി മാറ്റുന്നതിനുള്ള പുതിയ ആശയങ്ങൾക്കായുള്ള ഒരു മത്സരമായ സ്വച്ഛ് ടോയ്കാത്തോൺ കേന്ദ്ര ഭവന, നഗരകാര്യ മന്ത്രാലയം ആരംഭിച്ചു. ശുചിത്വ പ്രവർത്തനങ്ങളെ ഊർജസ്വലമാക്കുന്നതിന് 2022 സെപ്തംബർ 17, സേവാ ദിവസ് മുതൽ 2022 ഒക്ടോബർ 2, സ്വച്ഛതാ ദിവസ് വരെ രണ്ടാഴ്ച നീണ്ടുനിൽക്കുന്ന 'സ്വച്ഛ് അമൃത് മഹോത്സവ'ത്തിന് കീഴിലാണ് ഈ മത്സരം ആരംഭിക്കുന്നത്.
മന്ത്രാലയം സെക്രട്ടറി ശ്രീ. മനോജ് ജോഷി MyGov പോർട്ടലിൽ ഓൺലൈൻ പ്ലാറ്റ്ഫോം അനാച്ഛാദനവും ടൂൾ കിറ്റ് പ്രകാശനവും നിർവഹിച്ചു കൊണ്ട് സ്വച്ഛ് ടോയ്കത്തോൺ സമാരംഭിച്ചു. കളിപ്പാട്ടങ്ങളുടെ നിർമ്മാണത്തിൽ പാഴ് വസ്തുക്കൾ ഉപയോഗിക്കുന്നതിനുള്ള മാർഗങ്ങൾ പര്യവേക്ഷണം ചെയ്യുന്നതാണ് മത്സരം.
വ്യക്തികൾക്കും സംഘങ്ങൾക്കുമുള്ള ദേശീയ മത്സരമാണ് സ്വച്ഛ് ടോയ്കാത്തൺ. ഇത് മൂന്ന് വിശാലമായ ആശയങ്ങളെ അടിസ്ഥാനമാക്കിയുള്ളതാണ്:
 വീട്ടിലെയും ജോലിസ്ഥലത്തെയും ചുറ്റുപാടുകളിലെയും പാഴ്സ്തുക്കളിൽ നിന്ന് കളിപ്പാട്ടങ്ങളുടെ രൂപകല്പനക്കും പ്രാഥമിക പ്രോട്ടോടൈപ്പിനും ആശയങ്ങൾ തേടുന്ന FUN & LEARN
 പാർക്ക്/തുറസ്സായ സ്ഥലങ്ങൾ എന്നിവിടങ്ങളിൽ കളിക്കാൻ പാഴ്വസ്തുക്കളിൽ നിന്ന് നിർമിക്കുന്ന ഗെയിമുകളുടെ രൂപകൽപ്പനയ്ക്കും മാതൃകകൾക്കും വേണ്ടിയുള്ള ആശയങ്ങൾ തേടുന്ന USE & ENJOY
 കളിപ്പാട്ട വ്യവസായത്തിൽ ചാക്രിക ആശയങ്ങൾ/പരിഹാരങ്ങൾ/പ്രവർത്തന മാതൃകകൾ തേടുന്ന NEW & OLD.
പാഴ് വസ്തുക്കളും പുനരുപയോഗം ചെയ്ത വസ്തുക്കളും ഉപയോഗിച്ചുള്ള കളിപ്പാട്ടങ്ങളുടെയും പ്ലേ-സോണുകളുടെയും ഡിസൈനുകൾ, പരിസ്ഥിതി സൗഹൃദ കളിപ്പാട്ടങ്ങളുടെയും പാക്കേജിംഗിന്റെയും പ്രോട്ടോടൈപ്പുകൾ, കളിപ്പാട്ട വ്യവസായത്തെ പുനർവിചിന്തനം ചെയ്യുന്ന മറ്റ് നൂതന ആശയങ്ങൾ എന്നിവയ്ക്കായാണ് മത്സരം.
അപേക്ഷകർക്ക് https://innovateindia.mygov.in/swachh-toycathon/_ എന്ന വെബ്സൈറ്റ് വഴി 2022 സെപ്റ്റംബർ 26-നും 2022 നവംബർ 11-നും ഇടയിൽ രജിസ്റ്റർ ചെയ്യാം. Fun and Learn  Use and Enjoy and  New from Old എന്നീ എല്ലാ ആശയങ്ങളിലും അല്ലെങ്കിൽ ഏതെങ്കിലും ഒന്നിലും അപേക്ഷ സമർപ്പിക്കാം.
അപേക്ഷകളുടെ ചുരുക്കപ്പട്ടിക 2022 നവംബർ 30-നകം പൂർത്തിയാകുമെന്നും 2022 ഡിസംബറോടെ മൂല്യനിർണയം നടത്തുമെന്നും പ്രതീക്ഷിക്കുന്നു. മൂല്യനിർണ്ണയ മാനദണ്ഡം:
 ആശയത്തിന്റെ പുതുമ
 രൂപകല്പന
 സുരക്ഷ
 പാഴ് വസ്തുക്കളുടെ ഉപയോഗം
 ഉത്പാദന ക്ഷമത
 ഭാവിയിലെ മാലിന്യങ്ങളും കാലാവസ്ഥയും സാമൂഹിക പ്രത്യാഘാതങ്ങളും - എന്നിവയെ അടിസ്ഥാനമാക്കിയുള്ളതായിരിക്കും.
ഓരോ ആശയ വിഭാഗത്തിൽ നിന്നുമുള്ള മികച്ച മൂന്ന് എൻട്രികൾക്ക് ദേശീയ തലത്തിൽ സർട്ടിഫിക്കറ്റ് നൽകും. വിജയിക്കുന്ന സ്റ്റാർട്ടപ്പുകൾ/വ്യക്തികൾക്ക് ഐഐടി കാൺപൂർ ഇൻകുബേഷൻ പിന്തുണ നൽകും. കൂടാതെ അവാർഡ് ലഭിച്ച പ്ലേ സോൺ ഡിസൈനുകൾ നടപ്പിലാക്കുന്നതിന് നഗര തദ്ദേശ സ്ഥാപനങ്ങളുമായും അവാർഡ് ലഭിച്ച ഡിസൈനുകൾ പ്രോത്സാഹിപ്പിക്കുന്നതിനും ഉപയോഗിക്കുന്നതിനും കളിപ്പാട്ട വ്യവസായവുമായും സഹകരിക്കുന്നതിന് സഹായം നൽകും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19ന്റെ നിലവിലെ സ്ഥിതിയും തയ്യാറെടുപ്പുകളും അവലോകനം ചെയ്യാൻ പ്രധാനമന്ത്രിയുടെ പ്രിൻസിപ്പൽ സെക്രട്ടറിയുടെ അധ്യക്ഷതയിൽ ഉന്നതതല യോഗം ചേർന്നു
ആഗോളതലത്തിൽ റിപ്പോർട്ട് ചെയ്യപ്പെട്ട SARS-CoV-2 വൈറസിന്റെ പുതിയ വകഭേദങ്ങൾ കണ്ടെത്തിയെന്ന സമീപകാല റിപ്പോർട്ടുകൾ കണക്കിലെടുത്ത്, ആഗോള - ദേശീയ കോവിഡ്-19 സാഹചര്യം, വ്യാപിച്ച പുതിയ വകഭേദങ്ങൾ, അവയുടെ പൊതുജനാരോഗ്യ ആഘാതം എന്നിവ അവലോകനം ചെയ്യുന്നതിനു പ്രധാനമന്ത്രിയുടെ പ്രിൻസിപ്പൽ സെക്രട്ടറി ഡോ. പി കെ മിശ്രയുടെ അധ്യക്ഷതയിൽ ഉന്നതതല യോഗം ചേർന്നു.
നിതി ആയോഗ് അംഗം ഡോ. വിനോദ് പോൾ, കാബിനറ്റ് സെക്രട്ടറി ശ്രീ രാജീവ് ഗൗബ, പ്രധാനമന്ത്രിയുടെ ഓഫീസ് ഉപദേഷ്ടാവ് ശ്രീ അമിത് ഖരെ, ആരോഗ്യ കുടുംബക്ഷേമ സെക്രട്ടറി ശ്രീ സുധാംശ് പന്ത്, ഡിഎച്ച്ആർ സെക്രട്ടറിയും ഐസിഎംആർ ഡിജിയുമായ ശ്രീ രാജീവ് ബഹൽ, ബയോടെക്നോളജി സെക്രട്ടറി ശ്രീ രാജേഷ് എസ് ഗോഖലെ, പ്രധാനമന്ത്രിയുടെ അഡീഷണൽ സെക്രട്ടറി പുണ്യ സലില ശ്രീവാസ്തവ എന്നിവർ യോഗത്തിൽ പങ്കെടുത്തു.
ആഗോളതലത്തിൽ റിപ്പോർട്ട് ചെയ്യപ്പെട്ട SARS-CoV-2 വൈറസിന്റെ പുതിയ വകഭേദങ്ങളായ BA.2.86 , EG.5  എന്നിവയെക്കുറിച്ചുള്ള വിവരങ്ങൾ ഉൾപ്പെടെ, ആഗോളതലത്തിലെ കോവിഡ്-19 സാഹചര്യത്തെക്കുറിച്ചു മൊത്തത്തിലുള്ള വിവരം ആരോഗ്യ സെക്രട്ടറി നൽകി. ലോകാരോഗ്യ സംഘടനയുടെ  കണക്കുപ്രകാരം 50ലധികം രാജ്യങ്ങളിൽ EG.5  റിപ്പോർട്ട് ചെയ്യപ്പെട്ടിട്ടുണ്ട്. BA.2.86  വകഭേദം നാലു രാജ്യങ്ങളിൽ കണ്ടെത്തിയിട്ടുണ്ടെന്നും അദ്ദേഹം പറഞ്ഞു.
കഴിഞ്ഞ 7 ദിവസത്തിനിടെ ആഗോളതലത്തിൽ പുതുതായി 2,96,219 പേർക്കു കോവിഡ്-19 സ്ഥിരീകരിച്ചിട്ടുണ്ട്. ആഗോള ജനസംഖ്യയുടെ ഏകദേശം 17% സംഭാവന ചെയ്യുന്ന ഇന്ത്യയിൽ 223 പേർക്കു  മാത്രമാണു കഴിഞ്ഞ ആഴ്ചയിൽ രോഗം സ്ഥിരീകരിച്ചത്. പുതുതായി രോഗം സ്ഥിരീകരിക്കുന്നവരുടെ പ്രതിദിന ശരാശരി രാജ്യത്തുടനീളം 50ൽ താഴെ തുടരുകയാണെന്നും പ്രതിവാര രോഗസ്ഥിരീകരണ നിരക്ക് 0.2 ശതമാനത്തിൽ താഴെയായി നിലനിർത്താൻ രാജ്യത്തിനു കഴിഞ്ഞിട്ടുണ്ടെന്നും അദ്ദേഹം കൂട്ടിച്ചേർത്തു. ഇന്ത്യയിൽ വ്യാപിച്ചിട്ടുള്ള വ്യത്യസ്ത വകഭേദങ്ങളുടെ ജനിതക ശ്രേണീകരണത്തെക്കുറിച്ചുള്ള അവലോകനവും അദ്ദേഹം നൽകി.
രാജ്യത്തു കോവിഡ്-19 സ്ഥിതി മാറ്റമില്ലാതെ തുടരുകയും രാജ്യത്തെ പൊതുജനാരോഗ്യ സംവിധാനങ്ങൾ സജ്ജമായി തുടരുകയും ചെയ്യുമ്പോൾ, സംസ്ഥാനങ്ങൾക്ക് ILI/SARI കേസുകളുടെ പ്രവണതകൾ നിരീക്ഷിക്കേണ്ടതിന്റെ ആവശ്യകതയുണ്ടെന്ന്, വിശദമായ ചർച്ചകൾക്കുശേഷം, ഡോ. പി കെ മിശ്ര പറഞ്ഞു. മൊത്തത്തിലുള്ള ജനിതക ശ്രേണീകരണം വർധിപ്പിക്കുന്നതിനൊപ്പം കോവിഡ്-19 പരിശോധനയ്ക്കായി മതിയായ സാമ്പിളുകൾ അയക്കണമെന്നും ആഗോളതലത്തിലെ പുതിയ വകഭേദങ്ങൾ സൂക്ഷ്മമായി നിരീക്ഷിക്കണമെന്നും അദ്ദേഹം ആവശ്യപ്പെട്ടു.
--NS--
(
പ്രധാനമന്ത്രിയുടെ ഓഫീസ്
ജർമൻ ചാൻസെലറുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ഫെഡറൽ റിപ്പബ്ലിക് ഓഫ് ജർമ്മനിയുടെ ചാൻസലർ ഒലാഫ് ഷോൾസ്യുമായി ഉഭയകക്ഷി ചർച്ച നടത്തി. ഇന്ത്യയും ജർമ്മനിയും തമ്മിലുൽ രണ്ടുവര്ഷത്തിലൊരിക്കല് നടക്കുന്ന ഇന്റർ ഗവൺമെന്റൽ കൺസൾട്ടേഷന്റെ  ആറാം റൗണ്ടിന് മുന്നോടിയായാണ് കൂടിക്കാഴ്ച നടന്നത്.
ഫെഡറൽ ചാൻസലറിയിൽ ആചാരപരമായ ഗാർഡ് ഓഫ് ഓണർ നൽകി പ്രധാനമന്ത്രിയെ ചാൻസലർ ഷോൾസ് സ്വീകരിച്ചു. തുടർന്ന് ഇരു നേതാക്കളും നേരിട്ട് കൂടിക്കാഴ്ച നടത്തി, തുടർന്ന് പ്രതിനിധി തല ചർച്ചകൾ നനടന്നു.
മൊത്തത്തിലുള്ള തന്ത്രപരമായ പങ്കാളിത്തത്തിന് കീഴിലുള്ള ഉഭയകക്ഷി സഹകരണത്തിന്റെ പ്രധാന വശങ്ങളും , മേഖലാതലത്തിലും ആഗോളതലത്തിലുമുള്ള സംഭവവികാസങ്ങളും ചർച്ചയിൽ ഉൾപ്പെട്ടു.
--ND--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ധനകാര്യ സെക്രട്ടറിയായി നിയമിച്ചു
ശ്രീ എ.എന്. ഝാ യെ കേന്ദ്ര ധനകാര്യ സെക്രട്ടറിയായി നിയമിക്കുന്നതിന് കേന്ദ്ര മന്ത്രിസഭയുടെ നിയമനകാര്യ സമിതി അനുമതി നല്കി. 1982 ബാച്ചിലെ മണിപ്പൂര് കേഡറിലുള്ള ഐഎഎസ് ഉദ്യോഗസ്ഥനാണ് ശ്രീ എ.എന് ഝാ.
IE/AB
(Visitor Counter : 87
ധനകാര്യ മന്ത്രാലയം
രണ്ടേകാല് ലക്ഷത്തിലധികം കമ്പനികളുടെ വ്യാജ രജിസ്ട്രേഷന് റദ്ദാക്കി
വ്യാജ കമ്പനികള്ക്കെതിരായ കര്മ്മസേന 2017-18 ധനകാര്യ വര്ഷം രാജ്യത്തെ 2,26,000 ത്തിലധികം വ്യാജസ്ഥാപനങ്ങളെ കണ്ടെത്തി നീക്കം ചെയ്തു. വാര്ഷിക റിട്ടേണുകളും ധനകാര്യ സ്റ്റേറ്റ്മെന്റുകളും ഫയല് ചെയ്യാത്തത്തിന് 3 ലക്ഷത്തിലധികം ഡയറക്ടര്മാരെയും അയോഗ്യരാക്കി.
റദ്ദാക്കിയ കമ്പനികളുടെ മുന് ഡയറക്ടര്മാരെയും അംഗീകൃത ഉടമ്പടിയില് ഒപ്പുവച്ചവരെയും, ഈ റദ്ദാക്കിയ കമ്പനികളുടെ ബാങ്ക് അക്കൗണ്ടുകള് കൈകാര്യം ചെയ്യുന്നതില് നിന്ന് വിലക്കിയിട്ടുണ്ട്. കമ്പനി പുനസ്ഥാപിക്കുന്നതു വരെ നിശ്ചിത ആവശ്യങ്ങള്ക്കുള്ളതല്ലാതെ ഒരു തുകയും അവര്ക്ക് പിന്വലിക്കാനാകില്ല. ഇത്തരം കമ്പനികളുടെ പ്രതികരണത്തിന്റെ അടിസ്ഥാനത്തില് അനുയോജ്യമായ നടപടി കൈക്കൊള്ളുമെന്ന് ധനകാര്യമന്ത്രാലയം അറിയിച്ചു.
സത്യസന്ധമായി പ്രവര്ത്തിക്കുന്ന കമ്പനികള്ക്ക് തങ്ങളുടെ കുടിശിക റിട്ടേണുകള് ഫയല് ചെയ്യാന് ഇക്കൊല്ലം ജനുവരി 01 മുതല് മേയ് 01 വരെ നീണ്ട് നിന്ന 'പിഴയൊടുക്കി കുറ്റവിമുക്തമാക്കല്' പദ്ധതിയുടെ പ്രയോജനം 13,993 കമ്പനികള് ഉപയോഗിച്ചു.
നടപ്പ് സാമ്പത്തിക വര്ഷം 2,25,910 കമ്പനികള് റദ്ദാക്കപ്പെടേണ്ടതായി കണ്ടെത്തിയിട്ടുണ്ട്. 2015-16, 2016-17 കാലയളവില് ധനകാര്യ സ്റ്റേറ്റ്മെന്റുകള് സമര്പ്പിക്കാത്ത കമ്പനികളാണിവ. ഇവയ്ക്ക് ഒറ്റത്തവണ ഹിയറിംഗിനുള്ള അവസരം നല്കിയ ശേഷം അനുയോജ്യമായ നടപടി കൈക്കൊള്ളുമെന്നും ധനമന്ത്രാലം വ്യക്തമാക്കി.
(ND/MRD
പ്രധാനമന്ത്രിയുടെ ഓഫീസ്
ചെന്നൈയിൽ നടന്ന 44-ാമത് ചെസ് ഒളിമ്പ്യാഡിൽ വെങ്കല മെഡൽ നേടിയ ഇന്ത്യൻ ടീമുകളെ പ്രധാനമന്ത്രി അഭിനന്ദിച്ചു
ചെസ് ഒളിമ്പ്യാഡിന് ആതിഥേയത്വം വഹിച്ചതിന് തമിഴ്നാട്ടിലെ ജനങ്ങൾക്കും ഗവണ്മെന്റിനും പ്രധാനമന്ത്രി കൃതജ്ഞത അറിയിച്ചു
ചെന്നൈയിൽ നടന്ന 44-ാമത് ചെസ് ഒളിമ്പ്യാഡിൽ വെങ്കല മെഡൽ നേടിയ ഇന്ത്യ ബി ടീമിനെയും  ഇന്ത്യ എ ടീമിനെയും  പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. 44-ാമത് ചെസ് ഒളിമ്പ്യാഡിന് ആതിഥേയത്വം വഹിക്കുകയും ലോകത്തെ സ്വാഗതം ചെയ്യുകയും നമ്മുടെ മികച്ച സംസ്കാരവും ആതിഥ്യമര്യാദയും പ്രകടിപ്പിക്കുകയും ചെയ്തതിന് തമിഴ്നാട് ജനതയ്ക്കും സർക്കാരിനെയും ഗവണ്മെന്റിനും പ്രധാനമന്ത്രി അഭിനന്ദനം അറിയിച്ചു.
ചെന്നൈയിൽ സമാപിച്ച 44-ാമത് ചെസ് ഒളിമ്പ്യാഡ് ഇന്ത്യൻ സംഘത്തിന്റെ പ്രോത്സാഹജനകമായ പ്രകടനങ്ങൾക്ക് സാക്ഷ്യം വഹിച്ചു. വെങ്കല മെഡൽ നേടിയ ഇന്ത്യ ബി ടീമിനെയും  ഇന്ത്യ എ ടീമിനെയും  ഞാൻ അഭിനന്ദിക്കുന്നു. ഇത് ഇന്ത്യയിലെ ചെസ്സിന്റെ ഭാവിക്ക് ശുഭസൂചന നൽകുന്നു.
ബോർഡ് മെഡലുകൾ നേടിയ നമ്മുടെ സംഘത്തിലെ ഗുകേഷ് ഡി, നിഹാൽ സരിൻ, അർജുൻ എറിഗൈസി, പ്രഗ്നാനന്ദ, വൈശാലി, ടാനിയ സച്ച്ദേവ്, ദിവ്യ ദേശ്മുഖ് എന്നിവരെ ഞാൻ അഭിനന്ദിക്കുന്നു. ശ്രദ്ധേയമായ കടിഞ്ഞാണിടുകയും സ്ഥിരത കാണിക്കുകയും ചെയ്ത മികച്ച കളിക്കാരാണ് ഇവർ. അവരുടെ ഭാവി ഉദ്യമങ്ങൾക്ക് ആശംസകൾ."
44-ാമത് ചെസ് ഒളിമ്പ്യാഡിന്റെ മികച്ച ആതിഥേയരാണ് തമിഴ്നാട്ടിലെ ജനങ്ങളും ഗവണ്മെന്റും . ലോകത്തെ സ്വാഗതം ചെയ്യുന്നതിനും നമ്മുടെ മികച്ച സംസ്കാരവും ആതിഥ്യമര്യാദയും പ്രദർശിപ്പിച്ചതിനും അവരെ അഭിനന്ദിക്കാൻ ഞാൻ ആഗ്രഹിക്കുന്നു.
--ND--
The just-concluded 44th Chess Olympiad in Chennai witnessed encouraging performances by the Indian contingent. I congratulate the India B team  and India A team  for winning the Bronze Medal. This augurs well for the future of Chess in India.
— Narendra Modi  August 10, 2022
I congratulate @DGukesh, @NihalSarin, @ArjunErigaisi, @rpragchess, @chessvaishali, @TaniaSachdev and @DivyaDeshmukh05 from our contingent who won board medals. These are outstanding players who have shown remarkable grit and tenacity. Best wishes for their future endeavours.
— Narendra Modi  August 10, 2022
The people and Government of Tamil Nadu have been excellent hosts of the 44th Chess Olympiad. I would like to appreciate them for welcoming the world and showcasing our outstanding culture and hospitality. @mkstalin
— Narendra Modi  August 10, 2022
44வது செஸ் ஒலிம்பியாட் போட்டிகளை தமிழக மக்களும் அரசும் மிகச் சிறப்பாக நடத்தியுள்ளார்கள். உலகெங்கிலும் இருந்து இந்த போட்டியில் பங்கு பெற்றவர்களை வரவேற்று, நமது மகத்தான கலாச்சாரத்தையும் விருந்தோம்பல் பண்பையும் பறைசாற்றியமைக்கு எனது பாராட்டுக்கள். @mkstalin
— Narendra Modi  August 10, 2022
ആരോഗ്യ, കുടുംബക്ഷേമ മന്ത്രാലയം
കോവിഡ് 19 നെതിരെ സ്വീകരിച്ച നടപടികള് ചർച്ച ചെയ്യാൻ സംസ്ഥാനങ്ങളുമായി കേന്ദ്ര മന്ത്രി ഡോ ഹര്ഷ വര്ധന് വിഡിയോ കോണ്ഫറണ്സിംങ് നടത്തി
ആരോഗ്യ കുടുംബക്ഷേമ മന്ത്രാലയം
(കോവിഡ് 19 നെ നിയന്ത്രണവിധേയമാക്കാന് നടത്തിയ തയാറെടുപ്പുകളും പ്രവര്ത്തനങ്ങളും വിലയിരുത്തുന്നതിനായി കേന്ദ്ര ആരോഗ്യ മന്ത്രി ഡോ ഹര്ഷ് വര്ധന് ഇന്ന് സംസ്ഥാനങ്ങളിലെ ആരോഗ്യ മന്ത്രിമാര്, ചീഫ് സെക്രട്ടറിമാര്, ആരോഗ്യ വകുപ്പ് സെക്രട്ടറിമാര് എന്നിവരുമായി വിഡിയോ കോണ്ഫറൻസിങ് വഴി സംസാരിച്ചു. കേന്ദ്ര ആരോഗ്യ സഹമന്ത്രി ശ്രീ അശ്വിനി കുമാര് ചൗബെയും സന്നിഹിതനായിരുന്നു.
കോവിഡ് 19 നെതിരെയുള്ള യുദ്ധത്തില് സംസ്ഥാനങ്ങളും കേന്ദ്രഭരണ പ്രദേശങ്ങളുംസ്ഥിതി നിയന്ത്രണ വിധേയമാക്കി നിർത്തുന്നതിലും അതിനു വേണ്ടി സ്വീകരിച്ച നടപടികൾക്കും എല്ലാവരെയും അഭിനന്ദിക്കുന്നതായി ഡോ ഹര്ഷ വര്ധന് പറഞ്ഞു.
വിഡിയോ കോണ്ഫറണ്സില് കേരളം, മഹാരാഷ്ട്ര, ഡല്ഹി ഉള്പ്പെടെയുള്ള സംസ്ഥാനങ്ങള് പങ്കെടുത്തു.
സംസ്ഥാനങ്ങളുടെ സഹകരണത്തോടെ ഉന്നത തലത്തിലാണ് രാജ്യത്ത് കോവിഡ് 19 നെ തടയുന്നതിനുള്ള നിയന്ത്രണ പ്രവര്ത്തനങ്ങള് നിരീക്ഷിച്ചു വരുന്നത് എന്ന് ഡോ ഹര്ഷ വര്ധന് പ്രസ്താവിച്ചു. ബഹുമാന്യനായ പ്രധാന മന്ത്രി ശ്രീ നരേന്ദ്ര മോദിയുടെ നേതൃത്വത്തില് ഇന്ത്യ, നേരത്തെ തന്നെ ക്രിയാത്മകവും ഫലപ്രദമായതുമായ മുന്കരുതലുകള് സ്വീകരിച്ചു.
കണ്ണികള് മുറിച്ച് രോഗ വ്യാപനം തടയുന്നതിന് വരുന്ന ആഴ്ച്ചക്കാലത്തിന്റെ നിര്ണായക പ്രാധാന്യവും ഡോ ഹര്ഷ വര്ധന് ചൂണ്ടിക്കാട്ടി. ഗര്ഭിണികള്, ഡയാലസിസ് ആവശ്യമുള്ള രോഗികള്, തലസേമിയ പോലുള്ള രോഗങ്ങള് ഉള്ളവര് എന്നിവര്ക്കും മറ്റും ചികിത്സയും വൈദ്യസഹായങ്ങളും സംസ്ഥാനങ്ങള് ഉറപ്പാക്കണം എന്നും അദ്ദേഹം പറഞ്ഞു. സംസ്ഥാനങ്ങളും കേന്ദ്രഭരണ പ്രദേശങ്ങളും രക്തദാനം പ്രോത്സാഹിപ്പിക്കണമെന്നും സുരക്ഷിതമായ രക്തദാനത്തിന് വേണ്ടി മൊബൈല് യൂണിറ്റുകള് ക്രമീകരിക്കണമെന്നും മന്ത്രി അഭ്യര്ത്ഥിച്ചു.
ഓരോ സംസ്ഥാനത്തിനും സ്വയം സംരക്ഷണ ഉപകരണങ്ങള്, എന് 95 മാസ്കുകള്, പരിശോദന കിറ്റുകള്, മരുന്നുകള്, വെന്റിലേറ്ററുകള് തുടങ്ങിയവ എത്രമാത്രം ആവശ്യമായി വരും എന്ന് മന്ത്രി അവലോകനം ചെയ്തു. വളരെ അടിയന്തിര ആവശ്യമുള്ള ഈ ഇനങ്ങളുടെ വിതരണത്തില് കുറവ് ഉണ്ടാകുന്നില്ല എന്ന് ഉറപ്പാക്കാന് കേന്ദ്രഗവണ്മെന്റ് ശ്രമിക്കുന്നു. ആവശ്യങ്ങള് അനുസരിച്ച് കൂടുതൽ ഓർഡറുകൾ നല്കിയിട്ടുണ്ട് എന്നും അദ്ദേഹം വ്യക്തമാക്കി.
ഏതെല്ലാം തരം സ്വയം സംരക്ഷിത ഉപകരണങ്ങള് ഏതെല്ലാം വിഭാഗത്തില് പെട്ട ആരോഗ്യ പ്രവര്ത്തകരും ജോലിക്കാരും ഉപയോഗിക്കണം എന്നുള്ളതിന്റെ വിശദമായ മാര്ഗരേഖ മന്ത്രാലയത്തിന്റെ വെബ് സൈറ്റില്  ലഭ്യമാണ്. അതനുസരിച്ച് സംസ്ഥാനങ്ങള് ഇവ വിവേകത്തോടെ ഉപയോഗിക്കുവാന് ബോധവത്ക്കരണം നടത്തണം.
ആരോഗ്യസേതു എന്ന ആപ് ഡൗണ്ലോഡ് ചെയ്ത് ഉപയോഗിക്കുവാനും മന്ത്രി ആവശ്യപ്പെട്ടു. കൊറോണ വൈറസ് പിടിപെടാനുള്ള അപകട സാധ്യത വിലയിരുത്താന് ഇത് ജനങ്ങളെ പ്രാപ്തരാക്കും. ആരോഗ്യ മന്ത്രാലയത്തിലെ മുതിര്ന്ന ഉദ്യോഗസ്ഥരും ഇന്ത്യന് കൗണ്സില് ഫോര് മെഡിക്കല് റിസര്ച്ചിലെ പ്രതിനിധികളും അവലോകന യോഗത്തില് സംബന്ധിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 167.87 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 15,33,921പേര്
ചികിത്സയിലുള്ളത് 3.67 ശതമാനം പേര്
രോഗമുക്തി നിരക്ക് 95.14 %
കഴിഞ്ഞ 24 മണിക്കൂറിനിടെ 2,59,107 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,97,70,414 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,72,433 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 73.41 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 15,69,449 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കഴിഞ്ഞ 20 ദിവസമായി പുതുതായി കോവിഡ് രോഗമുക്തരാകുന്നവരുടെ എണ്ണം പ്രതിദിനം രോഗം സ്ഥിരീകരിക്കുന്നവരുടെ എണ്ണത്തേക്കാൾ കൂടുതൽ.
ദശലക്ഷം പേരിലെ കോവിഡ് സ്ഥിരീകരണവും മരണവും കഴിഞ്ഞ ഏഴ് ദിവസമായി ഏറ്റവും കുറഞ്ഞ നിരക്കിൽ.
ഇന്ത്യയിൽ കഴിഞ്ഞ 20 ദിവസമായി പുതുതായി കോവിഡ് രോഗമുക്തരാകുന്നവരുടെ എണ്ണം, പ്രതിദിനം രോഗം സ്ഥിരീകരിക്കുന്നവരുടെ എണ്ണത്തേക്കാൾ കൂടുതൽ.
ഇന്ത്യയിൽ 1,76,498 പേരാണ് നിലവിൽ ചികിത്സയിലുള്ളത്. ഇത് ആകെ കോവിഡ് രോഗബാധിതരുടെ 1.65% മാത്രമാണ്.
കഴിഞ്ഞ ഏഴ് ദിവസമായി രാജ്യത്ത് ദശലക്ഷം പേരിലെ രോഗ സ്ഥിരീകരണം ന ഏറ്റവും കുറഞ്ഞ നിരക്കിലാണ്.
കഴിഞ്ഞ 24 മണിക്കൂറിൽ രാജ്യത്ത് പുതുതായി 13,320 പേരാണ് രോഗ മുക്തരായത്. 12,689 പേർക്കാണ് കഴിഞ്ഞ 24 മണിക്കൂറിൽ രാജ്യത്ത് പുതുതായി കോവിഡ് സ്ഥിരീകരിച്ചത്.
ആകെ രോഗമുക്തരുടെ എണ്ണം 1,03,59,305 ആയി ഉയർന്നു. 96.91%ആണ് രോഗമുക്തി നിരക്ക്.
'ടെസ്റ്റ്, ട്രാക്ക്, ട്രീറ്റ്' എന്ന കേന്ദ്ര സർക്കാരിന്റെ ഫലപ്രദമായ കോവിഡ് പ്രതിരോധ നടപടിയാണ് രോഗമുക്തി നേടുന്നവരുടെ എണ്ണം വർധിപ്പിക്കുന്നത്. മുൻകൂട്ടിയുള്ള നിരീക്ഷണം, രോഗ സാധ്യതയുള്ളവരെ കണ്ടെത്തൽ എന്നിവയ്ക്കൊപ്പം കേന്ദ്ര സർക്കാർ അനുശാസിക്കുന്ന ഫലപ്രദമായ ചികിത്സ പ്രോട്ടോകോൾ പിന്തുടരുന്നതും രോഗമുക്തി നിരക്ക് വർദ്ധിപ്പിക്കുന്നു. ആശുപത്രികളിൽ ഫലപ്രദമായ ചികിത്സ, വീടുകളിൽ നിരീക്ഷണത്തിൽ കഴിയുന്ന വർക്കുള്ള മേൽനോട്ടം, നോൺ ഇൻവാസിവ് ഓക്സിജൻ പിന്തുണ, സ്റ്റിറോയ്ഡ് , ആന്റി കോയഗുലന്റ് എ ന്നിവയുടെ ഉപയോഗം, യഥാസമയം രോഗികളെ ആശുപത്രിയിൽ എത്തിക്കുന്നതിന് മെച്ചപ്പെട്ട ആംബുലൻസ് സർവീസ് എന്നിവയിൽ കേന്ദ്രം-സംസ്ഥാന സർക്കാരുകൾ ജാഗ്രത പുലർത്തുന്നു. സംസ്ഥാനങ്ങൾക്ക് ആവശ്യമായ എണ്ണം വെന്റിലേറ്ററുകൾ, പി പി ഇ കിറ്റുകൾ എന്നിവ കേന്ദ്രം ലഭ്യമാക്കുന്നുണ്ട്. വീടുകൾ നിരീക്ഷണത്തിൽ കഴിയുന്നവരുടെ മേൽനോട്ടത്തിനും പുരോഗതി വിലയിരുത്തുന്നതിനും ആശാ പ്രവർത്തകർ അക്ഷീണം പ്രയത്നിക്കുന്നു.
കോവിഡ് 19 വ്യാപനം തടയുന്നതിനും, ഒപ്പം കോവിഡ് ഇതര അവശ്യ ആരോഗ്യ സേവനം ലഭ്യമാക്കുന്നതിനും ടെലിമെഡിസിൻ സംവിധാനം ആയ 'ഇ - സഞ്ജീവനി 'ഡിജിറ്റൽ പ്ലാറ്റ്ഫോംസഹായിക്കുന്നു. കോവിഡ് ആശുപത്രി ഐസിയു വിലെ ഡോക്ടർമാർക്ക് മാർഗ്ഗനിർദ്ദേശങ്ങൾ നൽകുന്നതിനു ന്യൂഡൽഹി എയിംസിലെ ഡോക്ടർമാർ നേതൃത്വം നൽകുന്ന 'നാഷണൽ ഇ -ഐ സി യു മാനേജ്മെന്റ് സംവിധാനം' നടന്നുവരുന്നു.
2021 ജനുവരി 27ന്രാവിലെ എട്ടുമണി വരെയുള്ള കണക്കുകൾ പ്രകാരം 20 ലക്ഷത്തിലധികം  ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 194 സെഷനുകളിലായി 5671പേർ വാക്സിൻ സ്വീകരിച്ചു. ഇതുവരെ 36,572 സെഷനുകൾ നടന്നു.
പുതുതായി രോഗമുക്തരായവരുടെ 84.52% വും 9 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 5,290 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ.
മഹാരാഷ്ട്രയില് 2, 106പേരും കർണാടകയിൽ738 പേരും രോഗ മുക്തരായി.
പുതിയ രോഗബാധിതരുടെ 84.73%വും 7 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6,293പേര്. മഹാരാഷ്ട്രയിൽ 2,405 പേര്ക്കും കർണാടകത്തിൽ 529 പേർക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 131 പേരാണ് കോവിഡ് ബാധിച്ച് മരിച്ചത്. ഇതില് 80.15% വും എട്ട് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്.
ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 47പേർ. കേരളത്തിൽ 19 പേരും ചത്തീസ്ഗഡിൽ 14 പേരും മരിച്ചു.
കഴിഞ്ഞ ഏഴ് ദിവസമായി, ഇന്ത്യയിലെ ദശലക്ഷം പേരിലെ മരണനിരക്ക് ഒന്ന് ആണ്.
പ്രധാനമന്ത്രിയുടെ ഓഫീസ്
ഓക്സിജൻ വിതരണവും ലഭ്യതയും സംബന്ധിച്ച് പ്രധാനമന്ത്രി ഉന്നതതല യോഗം വിളിച്ചു് കൂട്ടി
രാജ്യത്തുടനീളമുള്ള ഓക്സിജൻ വിതരണം അവലോകനം ചെയ്യുന്നതിനും അതിന്റെ ലഭ്യത വർദ്ധിപ്പിക്കുന്നതിനുള്ള മാർഗങ്ങൾ ചർച്ച ചെയ്യുന്നതിനായി പ്രധാനമന്ത്രി ശ്രീ. നരേന്ദ്ര മോദി ഉന്നതതല യോഗം വിളിച്ചു് കൂട്ടി. ഓക്സിജന്റെ വിതരണം മെച്ചപ്പെടുത്തുന്നതിനായി കഴിഞ്ഞ ഏതാനും ആഴ്ചകളായി നടത്തിയ ശ്രമങ്ങളെക്കുറിച്ച് ഉദ്യോഗസ്ഥർ അദ്ദേഹത്തെ അറിയിച്ചു.
ഓക്സിജന്റെ ഉത്പാദനം വർദ്ധിപ്പിക്കുക, വിതരണ വേഗം കൂട്ടുക , ആരോഗ്യ സൗകര്യങ്ങൾക്ക് ഓക്സിജൻ പിന്തുണ നൽകുന്നതിന് നൂതന മാർഗങ്ങൾ അവലംബിക്കുക തുടങ്ങി ഒന്നിലധികം കാര്യങ്ങളിൽ അതിവേഗം പ്രവർത്തിക്കേണ്ടതിന്റെ ആവശ്യകതയെക്കുറിച്ച് പ്രധാനമന്ത്രി സംസാരിച്ചു.
ഓക്സിജന്റെ ആവശ്യകത തിരിച്ചറിയുന്നതിനും അതിനനുസരിച്ച് ആവശ്യമായ വിതരണം ഉറപ്പാക്കുന്നതിനുമായി സംസ്ഥാനങ്ങളുമായി ഏകോപിപ്പിച്ച് വിപുലമായ ഒരു പരിപാടി നടക്കുന്നുണ്ടെന്ന് ഉദ്യോഗസ്ഥർ പ്രധാനമന്ത്രിയെ അറിയിച്ചു. സംസ്ഥാനങ്ങളിലേക്കുള്ള ഓക്സിജൻ വിതരണം ക്രമത്തിൽ വർദ്ധിക്കുന്നത് എങ്ങനെയെന്നും പ്രധാനമന്ത്രിയെ ധരിപ്പിച്ചു . 20 സംസ്ഥാനങ്ങളിൽ നിന്നുള്ള 6,785 മെട്രിക് ടൺ ലിക്വിഡ് മെഡിക്കൽ ഓക്സിജന്റെ നിലവിലെ പ്രതിദിന ആവശ്യത്തിനെതിരെ, ഏപ്രിൽ 21 മുതൽ കേന്ദ്ര ഗവൺമെന്റ് ഈ സംസ്ഥാനങ്ങൾക്ക് പ്രതിദിനം 6,822 മെട്രിക് ടൺ വകയിരുത്തിയിട്ടുണ്ട്.
പൊതു, സ്വകാര്യ, സ്റ്റീൽ പ്ലാന്റുകൾ, വ്യവസായങ്ങൾ, ഓക്സിജൻ നിർമ്മാതാക്കൾ, എന്നിവയുടെ ശ്രമഫലമായും , ഓക്സിജൻ ആവശ്യമില്ലാത്ത വ്യവസായങ്ങൾക്കുള്ള വിതരണം നിരോധിച്ചതും വഴി
കഴിഞ്ഞ ഏതാനും ദിവസങ്ങൾക്കിടെ ലിക്വിഡ് മെഡിക്കൽ ഓക്സിജന്റെ പ്രതിദിനം ലഭ്യത 3,300 മെട്രിക് ടൺ വർദ്ധിച്ചു.
അനുവദിച്ച പിഎസ്എ ഓക്സിജൻ പ്ലാന്റുകൾ എത്രയും വേഗം പ്രവർത്തിപ്പിക്കാൻ സംസ്ഥാനങ്ങളുമായി ചേർന്ന് പ്രവർത്തിക്കുന്നുണ്ടെന്ന് ഉദ്യോഗസ്ഥർ പ്രധാനമന്ത്രിയെ അറിയിച്ചു.
വിവിധ സംസ്ഥാനങ്ങളിലേക്ക് ഓക്സിജൻ വിതരണം സുഗമവും തടസ്സവുമില്ലാതെ നടക്കണമെന്ന് പ്രധാനമന്ത്രി ഉദ്യോഗസ്ഥരോട് നിർദ്ദേശിച്ചു. തടസ്സമുണ്ടായാൽ പരിഹരിക്കേണ്ടതിന്റെ ഉത്തരവാദിത്തം പ്രാദേശിക ഭരണകൂദങ്ങൾക്കായിരിക്കുമെന്ന് അദ്ദേഹം പറഞ്ഞു . ഓക്സിജന്റെ ഉൽപാദനവും വിതരണവും വർദ്ധിപ്പിക്കുന്നതിനുള്ള വിവിധ നൂതന മാർഗങ്ങൾ ആരായാൻ അദ്ദേഹം മന്ത്രാലയങ്ങളോട് ആവശ്യപ്പെട്ടു.
നൈട്രജൻ, ആർഗോൺ ടാങ്കറുകളുടെ പരിവർത്തനം, ടാങ്കറുകളുടെ ഇറക്കുമതി, വിമാനമാര്ഗ്ഗം എത്തിക്കൽ എന്നിവയിലൂടെയും നിർമ്മാണത്തിലൂടെയും ക്രയോജനിക് ടാങ്കറുകളുടെ ലഭ്യത അതിവേഗം വർദ്ധിപ്പിക്കുന്നതിന് വിവിധ നടപടികൾ സ്വീകരിച്ചുവരുന്നു.
സംസ്ഥാനങ്ങളിലേക്ക് ഓക്സിജൻ വേഗത്തിൽ എത്തിക്കുന്നത് ഉറപ്പാക്കേണ്ടതിന്റെ ആവശ്യകതയെക്കുറിച്ച് പ്രധാനമന്ത്രി ഊന്നിപ്പറഞ്ഞു. ടാങ്കറുകളുടെ വേഗത്തിലുള്ളതും നിർത്താതെയുള്ളതുമായ ദീർഘദൂര ഗതാഗതത്തിന് റെയിൽവേ ഉപയോഗിക്കുന്നുണ്ട് . 105 മെട്രിക് ടൺ ദ്രവീകൃത മെഡിക്കൽ ഓക്സിജൻ എത്തിക്കുന്നതിനായി മുംബൈയിൽ നിന്ന് വിശാഖപട്ടണത്തേയ്ക്കു ആദ്യ റേക്ക് എത്തി. അതുപോലെ, ശൂന്യമായ ഓക്സിജൻ ടാങ്കറുകളും ഓക്സിജൻ വിതരണക്കാർക്ക് വിമാനമാർഗം എത്തിച്ചു കൊടുക്കുന്നു.
ഓക്സിജന്റെ ന്യായമായ ഉപയോഗത്തിന്റെ ആവശ്യകതയെക്കുറിച്ചും ചില സംസ്ഥാനങ്ങളിലെ രോഗികളുടെ അവസ്ഥയെ ബാധിക്കാതെ ഓക്സിജന്റെ ആവശ്യം കുറയ്ക്കുന്നതിനെ കുറിച്ചും ഒരു ഓഡിറ്റ് നടത്തണമെന്ന് മെഡിക്കൽ രംഗത്ത് നിന്നുള്ള പ്രതിനിധികൾ നിർദേശിച്ചു.
പൂഴ്ത്തിവയ്പ്പിനെതിരെ സംസ്ഥാനങ്ങൾ കർശന നടപടികൾ കൈക്കൊള്ളണമെന്നും പ്രധാനമന്ത്രി
ഊന്നിപ്പറഞ്ഞു.
യോഗത്തിൽ കാബിനറ്റ് സെക്രട്ടറി, പ്രധാനമന്ത്രിയുടെ പ്രിൻസിപ്പൽ സെക്രട്ടറി, ആഭ്യന്തര സെക്രട്ടറി, ആരോഗ്യ സെക്രട്ടറി, വാണിജ്യ വ്യവസായ മന്ത്രാലയം, റോഡ് ഗതാഗത മന്ത്രാലയം, ഫാർമസ്യൂട്ടിക്കൽസ് മന്ത്രാലയം, നിതി ആയോഗ് എന്നിവയിൽ നിന്നുള്ള ഉദ്യോഗസ്ഥർ തുടങ്ങിയവർ പങ്കെടുത്തു.
(
പ്രധാനമന്ത്രിയുടെ ഓഫീസ്
മധ്യപ്രദേശിലെ പി എം ജി കെ എ വൈ ഗുണഭോക്താക്കളുമായി പ്രധാനമന്ത്രി ആഗസ്റ്റ് 7 ന് സംവദിക്കും
പ്രധാനമന്ത്രി ശ്രീ നരേന്ദ്ര മോദി മധ്യപ്രദേശിലെ പ്രധാനമന്ത്രി ഗരീബ് കല്യാൺ അന്ന യോജനയുടെ  ഗുണഭോക്താക്കളുമായി 2021 ആഗസ്റ്റ് 7 ന് രാവിലെ 11 മണിക്ക് വീഡിയോ കോൺഫറൻസിംഗ് വഴി സംവദിക്കും.
പദ്ധതിയെക്കുറിച്ച് കൂടുതൽ അവബോധം സൃഷ്ടിക്കുന്നതിനുള്ള തീവ്രമായ പ്രചാരണം സംസ്ഥാന ഗവണ്മെന്റ് നടത്തുന്നുണ്ട് , അതുവഴി യോഗ്യരായ ആരെയും ഒഴിവാക്കില്ല. സംസ്ഥാനം 2021 ആഗസ്റ്റ് 7 പ്രധാനമന്ത്രി ഗരീബ് കല്യാൺ അന്ന യോജന ദിനമായി ആഘോഷിക്കും.
പി എം ജി കെ എ വൈയ്ക്ക് കീഴിൽ, മധ്യപ്രദേശിലെ 4.83 കോടി ഗുണഭോക്താക്കൾക്ക് 25000 -ലധികം ന്യായവില കടകളിൽ നിന്ന് സൗജന്യ റേഷൻ ലഭിക്കുന്നു.
മധ്യ പ്രദേശ് ഗവർണർ ശ്രീ മംഗുഭായ് പട്ടേൽ, മുഖ്യമന്ത്രി ശ്രീ ശിവരാജ് സിംഗ് ചൗഹാൻ എന്നിവർ ചടങ്ങിൽ പങ്കെടുക്കും. ഉത്തരാഖണ്ഡ്, ഹിമാചൽ പ്രദേശ്, അരുണാചൽ പ്രദേശ്, അസം, ത്രിപുര, ഹരിയാന, ഗോവ എന്നീ സംസ്ഥാനങ്ങളിൽ നിന്നുള്ള ഭക്ഷ്യ മന്ത്രിമാരുടെയും ഉദ്യോഗസ്ഥരുടെയും പങ്കാളിത്തത്തിനും പരിപാടി സാക്ഷ്യം വഹിക്കും.
മന്ത്രിസഭ
ജല സുരക്ഷാ സംരംഭത്തിനുള്ള സാങ്കേതിക സഹകരണത്തിനായി ഇന്ത്യയും ഓസ്ട്രേലിയയും തമ്മിലുള്ള ധാരണാപത്രത്തിന് മന്ത്രിസഭ അംഗീകാരം നൽകി
നഗര ജല പരിപാലനത്തിലെ സാങ്കേതിക സഹകരണത്തിനായി ഇന്ത്യയും ഓസ്ട്രേലിയയും തമ്മിൽ 2021 ഡിസംബറിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഓസ്ട്രേലിയ ഗവൺമെന്റ് ഓഫ് ഫോറിൻ അഫയേഴ്സ് ആന്റ് ട്രേഡ് ഡിപ്പാർട്ട്മെന്റും , കേന്ദ്ര ഭാവന നഗരകാര്യ മന്ത്രാലയവും തമ്മിലാണ് ധാരണാപത്രത്തിൽ ഒപ്പുവച്ചത്.
ധാരണാപത്രം നഗര ജലസുരക്ഷയുടെ മേഖലയിൽ ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്തും. ഇത് നഗര ജല മാനേജ്മെന്റിന് എല്ലാ തലങ്ങളിലും സ്ഥാപന ശേഷി ശക്തിപ്പെടുത്തും; ജല, ശുചിത്വ സേവനങ്ങളുടെ പ്രവേശനക്ഷമത, താങ്ങാനാവുന്ന വില, ഗുണനിലവാരം എന്നിവ മെച്ചപ്പെടുത്തുക; ജല സുരക്ഷിത നഗരങ്ങളുടെ വൃത്താകൃതിയിലുള്ള സമ്പദ്വ്യവസ്ഥയെ പ്രോത്സാഹിപ്പിക്കുക; കാലാവസ്ഥയെ പ്രതിരോധിക്കുന്ന ജല പരിപാലന രീതികൾ പ്രോത്സാഹിപ്പിക്കുക; ജല മാനേജ്മെന്റിൽ സാമൂഹിക പങ്കാളിത്തം വർദ്ധിപ്പിക്കുകയും അടിസ്ഥാന സൗകര്യങ്ങൾക്കായുള്ള സംരംഭങ്ങളിലൂടെ സാമൂഹിക ഉൾപ്പെടുത്തൽ മെച്ചപ്പെടുത്തുകയും ചെയ്യുക തുടങ്ങിയവയാണ് ധാരണാപത്രത്തിലെ സവിശേഷതകൾ .
നഗര ജലസുരക്ഷയുടെ പ്രധാന മേഖലകളിൽ രണ്ട് രാജ്യങ്ങൾ കൈവരിച്ച സാങ്കേതിക മുന്നേറ്റങ്ങളെക്കുറിച്ച് പഠിക്കാൻ ധാരണാപത്രം ഇരുവിഭാഗങ്ങളെയും പ്രാപ്തരാക്കുകയും പഠന വിനിമയം, മികച്ച സമ്പ്രദായങ്ങൾ, സ്ഥാപനങ്ങളുടെ ശേഷി വർദ്ധിപ്പിക്കൽ എന്നിവ പ്രോത്സാഹിപ്പിക്കുകയും ചെയ്യും. ഇത് ആത്മനിർഭർ ഭാരത് സാക്ഷാത്കരിക്കാൻ സഹായിക്കും.
-ND-
(
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര ഗവണ്മെന്റിന്റെ ഡിജിറ്റല് കലണ്ടറും ഡയറിയും കേന്ദ്രമന്ത്രി പ്രകാശ് ജാവ്ദേക്കര് പ്രകാശനം ചെയ്തു
കേന്ദ്ര ഗവണ്മെന്റിന്റെ ഇക്കൊല്ലത്തെ ഡിജിറ്റല് കലണ്ടറും ഡയറിയും ന്യൂഡല്ഹിയിലെ നാഷണല് മീഡിയ സെന്ററില് നടന്ന ചടങ്ങില് കേന്ദ്രമന്ത്രി പ്രകാശ് ജാവ്ദേക്കര് പ്രകാശനം ചെയ്തു. കലണ്ടറിന്റെയും, ഡയറിയുടെയും ആന്ഡ്രോയിഡ് ഐഒഎസ് മൊബൈല് ആപ്ലിക്കേഷനുകളുടെ പ്രകാശനം ഒരു ബട്ടണ് അമര്ത്തിക്കൊണ്ട് അദ്ദേഹം നിര്വ്വഹിച്ചു.
ഈ മാസം 15-ാം തീയതി മുതല് 11 ഭാഷകളില് ഈ ആപ് സൗജന്യമായി ലഭിക്കുമെന്ന് ശ്രീ ജാവ്ദേക്കര് അറിയിച്ചു. ഓരോ മാസവും ഓരോ സന്ദേശവും, ഒരു പ്രമുഖരായ ഇന്ത്യന് വ്യക്തിത്വത്തെയും കലണ്ടറില് ഉള്ക്കൊള്ളിച്ചിട്ടുണ്ട്. വിവിധ ഗവണ്മെന്റ് പദ്ധതികളുടെ നാള് വഴികളും ആപ്പിലൂടെ ജനങ്ങള്ക്ക് അറിയാം.
പ്രധാനമന്ത്രിയുടെ ഡിജിറ്റല് ഇന്ത്യ സങ്കല്പത്തിന് അനുസൃതമായിട്ടാണ് ഡിജിറ്റല് കലണ്ടര് തയ്യാറാക്കിയിട്ടുള്ളത്. ഏത് സ്മാര്ട്ട് ഫോണിലും ഇത് ലഭ്യമാകും. ഗൂഗിള് പ്ലേ സ്റ്റോറില് നിന്നോ, ഐഒഎസ് ആപ് സ്റ്റോറില് നിന്നോ ഇത് ഡൗണ്ലോഡ് ചെയ്യാം. കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിന് കീഴിലുള്ള ബ്യൂറോ ഓഫ് ഔട്ട്റീച്ച് ആന്റ് കമ്മ്യൂണിക്കേഷനാണ് ആപ് രൂപകല്പന ചെയ്ത് വികസിപ്പിച്ചിട്ടുള്ളത്. നിലവില് ഇംഗ്ലീഷ്, ഹിന്ദി ഭാഷകളില് ലഭ്യമായ ആപ് അടുത്തുതന്നെ മറ്റ് 11 ഇന്ത്യന് പ്രാദേശിക ഭാഷകളിലും ലഭ്യമാക്കും.
കേന്ദ്ര ഗവണ്മെന്റിന്റെ വിവിധ പദ്ധതികള്, പ്രസിദ്ധീകരണങ്ങള്, പരിപാടികള് എന്നിവയെ കുറിച്ചുള്ള വിവരങ്ങള്, ഓഫീസ് അവധി ദിവസങ്ങള്, പ്രധാനപ്പെട്ട ദിനങ്ങള് നമ്മുടെ രാജ്യത്തെ പ്രഗത്ഭരായ വ്യക്തിത്വങ്ങളുടെ പ്രേരണാജനകമായ സന്ദേശങ്ങള് മുതലായവ കലണ്ടര് ആപ്പില് ഉള്പ്പെടും.
ആന്ഡ്രോയ്ഡ് ഫോണുകളില് താഴെ പറയുന്ന ലിങ്കില് ഗൂഗിള് പ്ലേ സ്റ്റോറില് നിന്ന് ആപ് ഡൗണ്ലോഡ് ചെയ്യാം. https://play.google.com/store/apps/details?id=in.gov.calendar ഐഒഎസ് ഫോണുകളില് ഡൗണ്ലോഡ് ചെയ്യേണ്ട ലിങ്ക് ഇതാണ്: https://apps.apple.com/in/app/goi-calendar/id1546365594 .
(
പ്രധാനമന്ത്രിയുടെ ഓഫീസ്
വിഭജനകാലത്ത് ജീവൻ വെടിഞ്ഞ എല്ലാവർക്കും പ്രധാനമന്ത്രി ആദരാഞ്ജലികൾ അർപ്പിച്ചു
വിഭജന ഭീതിയുടെ അനുസ്മരണ ദിനത്തോടനുബന്ധിച്ച് വിഭജന വേളയിൽ ജീവൻ നഷ്ടപ്പെട്ട എല്ലാവർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഇന്ന്, വിഭജനഭീതിയുടെ അനുസ്മരണ ദിനത്തിൽ, വിഭജനകാലത്ത് ജീവൻ നഷ്ടപ്പെട്ട എല്ലാവർക്കും ഞാൻ ആദരാഞ്ജലികൾ അർപ്പിക്കുന്നു, ഒപ്പം നമ്മുടെ ചരിത്രത്തിലെ ആ ദാരുണമായ കാലഘട്ടത്തിൽ ദുരിതമനുഭവിച്ച എല്ലാവരുടെയും സഹിഷ്ണുതയെയും ധീരതയെയും അഭിനന്ദിക്കുന്നു."
-ND-
(